Анализ и обобщение на анкетни карти за организацията на административното обслужване в Община Троян
І. Въведение – цели и задачи на проведената анкета.
ІІ. Въпроси и схеми към тях.
III. Графични резултати от анкетното проучване.
ІV. Резюме и обобщение на резултатите. Препоръки.
V. Сравнение по определени показатели на анкетираните през 2013 спрямо 2012 година.
І. ВЪВЕДЕНИЕ – ЦЕЛИ И ЗАДАЧИ НА ПРОВЕДЕНАТА АНКЕТА.

Общинска администрация Троян се стреми да бъде прозрачна и отговорна пред обществото, с гъвкава и адаптивна структура, мотивирани и динамични служители, използваща пълноценно съвременните информационни технологии и предоставяща услуги с високо качество.

Водещи принципи са:

· пълно зачитане на индивидуалните права на гражданите, включително спазване на принципа на субсидиарност;

· максимално опростяване и систематизиране на нормативните актове и процедури;

· фокус върху клиента – при предоставянето на административни и обществени услуги акцентът се премества към нуждите на потребителите, вместо към проблемите на доставчиците на услуги;

· взаимодействие и партньорство с организациите на гражданите и бизнеса;
· последователно въвеждане и прилагане на всички универсални принципи на добро управление; върховенство на закона /законност, справедливост/; съгласие /легитимност, баланс/; капацитет /ефективност и ефикасност/; устойчивост /предвидимост, надеждност/ и визия за бъдещето;

Целта на анкетата е получаване на информация за степента на удовлетвореност на потребителите, тъй като подобряване нивото на облужването е основна цел на общинска администрация Троян.
Реализираното проучване от месец Януари 2013 г. до месец Декември 2013 г., под формата на анкетни карти е провокирано от стремежа на Община Троян да улесни гражданите и юридическите лица при получаването на информация за различните административни услуги и техните срокове.
ІІ. Въпроси и схеми към тях:
Анкетната карта съдържа 9 въпроса, относно услугите, които предлага Община Троян. Мнение по поставените въпроси в нея изразиха 10 потребители на услугите към общинска администрация Троян.
Въпросите целят да се определи мнението на гражданите за компетентността и отношението на служителите. Формирането на отворен въпрос е покана към потребителя да изкаже своето мнение и да посочи възможност за подобряване на обслужването.
С един от въпросите се целеше да разберем какво е виждането на обществеността относно сроковете за предоставяне на услугите. Други въпроси бяха насочени към извършването на услугите, т.е. гражданите използват ли консултацията на служителите от специализираната администрация и удовлетворява ли ги обслужването в Центъра за административно обслужване. 
По електронен път не са получени анкетни карти, мнения, сигнали или жалби на граждани, относно административното обслужване в общинска администрация – Троян.

Всеки от въпросите изпълнява конкретна задача, допринасяща за структуриране на анализ и определяне нивото на удовлетвореност:

· Установяване честотата на посещение – въпрос № 1.

· Услуги, за получаване на които, потребителят посещава Община Троян - въпрос № 2.

· Ниво на изчерпателност на получената информация - въпрос № 3.

· Ниво на удовлетвореност за сроковете при изготвяне на документи - въпрос № 4.
· Мнение относно професионалната подготовка на служителите -въпрос № 5.

·  Впечатление относно отношението на служителите към потребителите на услуги - въпрос № 6.

· Получаване на оценка за наличие на посещение при служители от специализираните отдели, за извършване на дадена услуга - въпрос № 7.
· Получаване на обобщена оценка къде най - добре се извършва обслужването- въпрос № 8.

· Конкретизиране на определени аспекти от обслужването, нуждаещи се от подобрение - въпрос № 9.
· Получаване на препоръки от страна на потребителите за подобряване обслужването на гражданите в Община Троян - въпрос № 10.

III. ГРАФИЧНИ РЕЗУЛТАТИ ОТ АНКЕТНОТО ПРОУЧВАНЕ, НАПРАВЕНО ОТ ОБЩИНА ТРОЯН 

ЗА ПЕРИОДА 01.01.2013 г. – 31.12.2013 г. 

НА ТЕМА „ УДОВЛЕТВОРЕНОСТ НА ГРАЖДАНИТЕ ОТ АДМИНИСТРАТИВНОТО ОБСЛУЖВАНЕ В ОБЩИНА ТРОЯН”
     Първи въпрос: Колко пъти до сега сте ползвали услуги, предоставени от Община Троян? - 10 отговора:

· Не съм ползвал – 0 отговора;
· повече от 5 пъти - 7 отговора;

· между 1 и 5 пъти - 3 отговора;

· 1 път - 0 отговора.

Втори въпрос: За какви услуги най – често сте посещавали Община Троян? – 14 отговора:
· По гражданско състояние – 6 отговора;
· Относно извършване на стопанска дейност – 1 отговор;
· По изготвяне на документи относно устройство на територията – 5 отговора;
· Да внесе писмено предложение, жалба или друг документ – 0 отговора;
· Да плати дадена такса – 2 отговора.

Трети въпрос: В каква степен получавате нужната Ви информация? – 10 отговора: 
· Напълно – 10 отговора;
· Отчасти – 0 отговора;
· Не получавам – 0 отговора.

Четвърти въпрос: Удовлетворяват ли Ви сроковете, в които са изготвени документите Ви? – 10 отговора:
· Напълно – 7 отговора;
· Отчасти – 3 отговор;
· слабо – 0 отговора;
· не ме удовлетворяват – 0 отговор.

Пети въпрос: Какво е мнението за служителите, които Ви обслужват? – 10 отговора:
· Компетентни  – 10 отговора;
· Има известни знания, но не са достатъчни за заеманата длъжност – 0 отговора;
· не са компетентни – 0 отговора.

Шести въпрос: Какво е отношението на служителите към гражданите? – 10 отговора:

· Вежливо  – 9 отговора;
· Внимателно– 1 отговор;
· Грубо – 0 отговора;
· Пренебрежително  – 0 отговора.

Седми въпрос: Налага ли се да посещавате служителите от специализираните отдели, за да Ви бъде извършена услуга? – 10 отговора:

· Да, винаги – 1 отговор;
· Често– 2 отговора;
· Рядко – 3 отговора;
· Никога – 4 отговора.

Осми въпрос: Къде според Вас е най-добре да се извършва обслужването? – 11 отговора:

· В Центъра за административно обслужване – 8 отговора;
· По работните места на служителите – 1 отговор;
· Чрез интернет – 2 отговора;
· По друг начин – 0 отговора.

Девети въпрос: Кой аспект от обслужването смятате, че най-много се нуждае от подобрение? – 11 отговора:

· Достъп до информация – 2 отговора;
· Количество на предоставяната информация – 2 отговора;
· Отношението на служителите към Вас – 1 отговора;
· Обстановката, в която се предоставят услугите – 3 отговор;
· Друго – отговорено е, че няма такъв аспект, нямат изисквания и желаят намаляване на сроковете и таксите – 3 отговора.

Десети въпрос: Какви са Вашите препоръки за подобряване на административното обслужване в Община Троян? – 2 отговора:

· Срокът за заверка на молба декларация за извършване на обстоятелствена проверка е много дълъг. Би следвало да има бърза и експресна услуга;
· Някои от таксите са необосновано високи, а от сроковете необосновано дълги.

ІV. РЕЗЮМЕ И ОБОБЩЕНИЕ НА РЕЗУЛТАТИТЕ. ПРЕПОРЪКИ.
Резултатите от проведеното анкетно проучване показват, че потребителите на услуги, предоставяни от Община Троян изразяват положително отношение към дейността на администрацията. Този извод е направен на база на преобладаващите положителни оценки за обслужването и за предоставяната информация.

70% от анкетираните са се възползвали от услугите на Община Троян повече от 5 пъти, а остналите 30% - между 1 и 5 пъти. Установява се, че 43% от тях са били потребители на гражданско състояние, а 36% - на ТСУ.
Според анкетираните, служителите, обслужващи на едно гише в Центъра за административно обслужване, са напълно готови да отговорят на очакванията и въпросите на гражданите и подхождат професионално към техния проблем. Проучването показва, че служителите са компетентни, вежливи и внимателни. Анкетните резултати показват, че рядко се налага помощ от “back“ - офиси и ако това е наложително, служителя от Центъра за административно обслужване правяи справка директно по телефона. 
Въз основа на проучването се установи, че най – доброто място за обслужване и получаване за определен вид услуга е Центъра за административно обслужване, но въпреки това все по – често потребителите използват електронните услуги.
За по – бързо и качествено обслужване на бизнеса в Община Троян, през изминалата година се изгради „гише на бизнеса“, с което се преодоляха административните бариери пред бизнеса. Общинска администрация – Троян ще работи за подобряване на обслужването чрез повишаване на квалификацията на служителите, както и чрез подобряване на обстановката, в която се предоставят услугите – с предостоящия ремонт на центъра.
70 % от попълнилите анкетните карти ги удовлетворяват сроковете, които предлага общината за извършването на определени административни и технически услуги са разумни и ги удовлетворяват.
На база направените предложения от страна на потребителите на услуги трябва да се работи за подобрение на:

·  Намаляване срокът за заверка на молба декларация за извършване на обстоятелствена проверка и предоставяне на бърза и експресна услуга.

· Намаляване на някои от таксите и сроковете за изпълнение – тъй като са необосновано високи и дълги съответно.
V. СРАВНЕНИЕ ПО ОПРЕДЕЛЕНИ ПОКАЗАТЕЛИ НА АНКЕТИРАНИТЕ ПРЕЗ 2013 СПРЯМО 2012 ГОДИНА.

Резултатите от проучването потвърждават, че анкетираните граждани дават положителна оценка за отношението на служителите по време на облужването им в ЦАО.

В сравнителната графика по-долу се преставя затвърждаващото се мнение на клиентите за 2013 спрямо 2012 година, за компетентността на служителите.

Според проведеното проучване през 2013 спрямо 2012 година статистиката показва, че услугите, от които най – често са се възползвали потребителите са по гражданско състояние.

Потребителите на услуги разчитат и използват информацията, която се предоставя на място в Центъра за административно обслужване (ЦАО), като се наблюдава и тенденция за използване на административни услуги по електронен път.

